Klokken 11.23 fik Nordjyllands Beredskab en anmeldelse om en surfer i problemer ved Hirtshals. Her var en person på land bekymret, fordi surferen var over 200 meter ude på havet, og havde været det i omkring 30 minutter. På et tidspunkt mistede anmelderen surferen af syne – og det fik beredskabet til at sætte helikopteren i luften. Surferen blev dog fundet af beredskabsfolk i en redningsbåd. - Det viste sig at være en SUP-surfer, som sejler uden sejl. Han var træt, men han var ikke i nød, siger vagtchef ved Nordjyllands Politi, Poul Falstergaard. Han roser anmelderen for at være vågen. - Hellere reagere en gang for meget end en gang for lidt, siger vagtchefen.

Opsummering:
En person var bekymret for en surfer ved Hirtshals, og det fik både helikopter og redningsbåd ud for at lede efter surferen. Surferen var dog ikke i nød.